Man van skip gered toe steierwerk meegeeFoto: NSRI ŉ 55-jarige man van Kaapstad, wat in ŉ harnas tussen ŉ skip en die see vasgekeer was toe steierwerk meegegee het, is Vrydag deur die Nasionale Seereddingsinstituut (NSRI) gered. Pat van Eyssen, NSRI-stuurman in Tafelbaai, het gesê die NSRI is die middag omstreeks 16:00 deur die Transnet-haweowerheid na die toneel ontbied. Herstelwerk word gedoen aan die skip by Duncan-dokke. “Die man het in sy harnas gehang, halfpad tussen die dek van die skip en die water. Hy was tussen die steierwerk vasgekeer wat meegegee het,” het Van Eyssen verduidelik. ŉ Reddingstuig is onder die man geposisioneer en met ŉ tegniese reddingspoging is die man na veiligheid gebring. Paramedici het hom in ŉ stabiele toestand na ŉ hospitaal geneem.